A Bizottság 2399/91/EGK rendelete

(1991. augusztus 6.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2242/91/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett, megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. augusztus 6-án.

a Bizottság részéről

Jean Dondelinger

a Bizottság tagja

[1] HL L 204., 1991.7.27., 21. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

| |

(1) | (2) | (3) |

1. | Por alakú készítmény cukrászsütemény gyártásához. Összetétel: 84,4 tömegszázalék dehidratált tojásfehérje (teljes fehérjetartalom: 69,1 tömegszázalék), 14,6 tömegszázalék maltodextrin (keményítőben kifejezve: 9,3 tömegszázalék), 1 tömegszázalék zselatin. | 21069099 | A besorolást a Kombinált Nómenklatúra 1. és 6. általános értelmezési szabályának rendelkezései, a 21. árucsoporthoz tartozó 1. kiegészítő megjegyzés, valamint a 2106, a 210690 és a 21069099 KN-kód megfogalmazása határozza meg. A termék nem a 21061090 kód szerinti fehérjekoncentrátum. |

2. | Mesterséges vas-oxid, amely körülbelül 95 %-ban Fe2O3 – at és körülbelül 4 %-ban a gyártási folyamatból visszamaradt timföldet és szilícium-dioxidot tartalmaz. | 28211000 | A besorolást a Kombinált Nómenklatúra 1. és 6. általános értelmezési szabályának rendelkezései, a 28. árucsoporthoz tartozó megjegyzés (1) a) pontja, valamint a 2821 és a 28211000 KN-kód megfogalmazása határozza meg (lásd még a Harmonizált Rendszer 28.21 vámtarifaszámához fűzött magyarázó megjegyzés A. részét). |

--------------------------------------------------